Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 4. számú melléklet a 25/2004. (XII. 20.) KvVM rendelethez
Paragraph Index: 264

1. Fogalommeghatározások Az 1. számú és a 2. számú melléklet szerint, a következõ kiegészítésekkel: 1.1 Számított egyenértékû A-hangnyomásszint, LAeq(d, h), dB A vasúttól d távolságban és h magasságban lévõ megítélési ponton e módszerrel számított egyenértékû A-hangnyomásszint. 1.2 Vonattípus, vonatfajta A számítási eljárás a vasúti forgalomban alapvetõen a következõ két vonattípust különbözteti meg: - személyvonat - tehervonat. E két típuson belül a forgalmi feladatnak megfelelõen több vonatfajta közlekedik. A számítási eljárás kétféle motorvonat forgalmát külön kezeli a személyvonatok típusán belül (3.2 pont). 1.3 Mértékadó forgalmi adatok 1.3.1 Mértékadó forgalom, Q, vonat/óra Az aktuális évben az adott napszak átlagos forgalma és a napszakot meghatározó vonatkoztatási idõtartam hányadosa által meghatározott forgalomnagyság. 1.3.2. Mértékadó sebesség, v, km/óra Az aktuális évben az adott napszakra vonatkozóan a vasúti szolgálati menetrendkönyvben elõírt alapsebesség. - A mértékadó fogalmi adatok az MSZ ISO 1996-1: 1995 3.9. pontja szerinti hosszú idejû idõtartamra jellemzõek. A környezeti zaj értékelésérõl és kezelésérõl szóló Korm. rendelet szerint ez az idõtartam az aktuális év. A mértékadó forgalmi adatok a zajterhelést meghatározó teljes vasúti forgalomra vonatkoznak. A mértékadó forgalmi adatok beszerzésekor az üzemeltetõnél hivatkozni kell e rendeletre. - A mértékadó forgalmat a 2. táblázat szerinti Adatlapon összesítve az üzemeltetõ adja meg, az egyes vonatfajtákhoz hozzárendelve azok átlagos hosszát is. - Több vágány esetén ugyanarra a vonatfajtára a legnagyobb alapsebesség-értéket kell közölni, ha ezek nem lennének egyenlõk. 1.4 Vonatkoztatási egyenértékû A-hangnyomásszint, Loi, dB Az egyes vonat-típusokra nagyszámú mérési eredmény alapján meghatározott érték, amely egy elhaladó, loi hosszúságú, voi sebességû vonat által okozott zaj 1 órára vonatkoztatott egyenértékû A-hangnyomásszintjét jelenti dB-ben, hézagmentes pályán, 25 m távolságban. 1.5 Kiindulási egyenértékû A-hangnyomásszint, LAeq(25), dB 25 m távolságban, akadályozatlan hangterjedés esetén a megítélési idõre vonatkoztatott várható (számított) egyenértékû A-hangnyomásszint. Az i-edik vonatfajtához tartozó, a j-edik szakaszon számolt kiindulási egyenértékû A-hangnyomásszintet LAeqi,j(25)-tel jelöljük. 1.6 Vonatkoztatási távolság, dref, m A vágány középvonalától mért 25 m-es távolság, amelyre a kiindulási egyenértékû A-hangnyomásszint értékek vonatkoznak.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes